OzLabs/hebrew-wiki-articles huggingface dataset:
ITunes Originals – Fiona Apple

iTunes Originals – Fiona Apple הוא מהדורת iTunes Originals של הזמרת והיוצרת האמריקאית פיונה אפל, שיצאה בארצות הברית ב-14 בפברואר 2006 (ראו 2006 במוזיקה) ומאוחר יותר הופצה בבריטניה בדצמבר 2007. האלבום מורכב משירים שבוצעו בלייב, שירים שפורסמו בעבר וראיונות שונים.

האלבום יצא בהורדה דיגיטלית דרך אייטונס. האלבום החזיק בשיא המכירות הגבוהות ביותר בשבוע אחד לאלבום דיגיטלי בלבד, עד שגנרלס בארקלי עם האלבום St. הצליחו לעקוף אותו.<ref>Mayfield, Geoff (May 20, 2006). "Over the counter: Unplugged, plugged", Billboard 118 (20): 35.</ref>

== רשימת רצועות ==

# "iTunes Originals"
# ""
# "I Want to Make People Happy" <small>(ראיון)</small>
# "Never Is a Promise"
# "It Didn't Turn out How I Expected It to Turn Out" <small>(ראיון)</small>
# "Criminal" <small>(גרסת iTunes Originals)</small>
# "I Can't Remember How I Got There" <small>(ראיון)</small>
# "Shadowboxer" <small>(גרסת iTunes Originals)</small>
# "A 90 Word Album Title" <small>(ראיון)</small>
# "Fast as You Can" <small>(גרסת iTunes Originals)</small>
# "Your Crowbar, So Far" <small>(ראיון)</small>
# "I Know" <small>(גרסת iTunes Originals)</small>
# "It Was Just a Plastic Bag" <small>(ראיון)</small>
# "Paper Bag"
# "The Making of Extraordinary Machine" <small>(ראיון)</small>
# "O' Sailor"
# "A Pep Talk to Myself" <small>(ראיון)</small>
# "Extraordinary Machine" <small>(גרסת iTunes Originals)</small>
# "A Bird's Eye View of All of My Relationships" <small>(ראיון)</small>
# "Get Him Back" <small>(גרסת iTunes Originals)</small>
# "I Just Wanted to Leave" <small>(ראיון)</small>
# "Window"
# "Finding the Key" <small>(ראיון)</small>
# "Better Version of Me"
# "I'm Feeling Hopeful" <small>(ראיון)</small>
# ""

== קישורים חיצוניים ==

== הערות שוליים ==

קטגוריה:אלבומי פיונה אפל
קטגוריה:iTunes Originals
קטגוריה:אלבומי אוסף באנגלית
קטגוריה:אלבומי חברת אפיק רקורדס
יחסי אוגנדה–צ'ילה

יחסי אוגנדה–צ'ילה הם יחסי החוץ בין אוגנדה וצ'ילה.

== היסטוריה ==
היחסים הדיפלומטיים בין אוגנדה לצ'ילה כוננו באופן רשמי ב-10 במרץ 1964.

== נציגויות דיפלומטיות ==
* אוגנדה מיוצגת בצ'ילה באמצעות שגרירותה בוושינגטון די. סי., ארצות הברית.
* צ'ילה מיוצגת באוגנדה באמצעות שגרירותה בניירובי, קניה, ובנוסף מחזיקה קונסוליית כבוד בקמפלה.

==קישורים חיצוניים==

== הערות שוליים ==
ג'יימס בולוור

הכומר ג'יימס בולוור (באנגלית: James Bulwer; 21 במרץ 1794 – 11 ביוני 1879) היה אספן, חוקר טבע, אמן וקונכולוג אנגלי. הוא היה חבר קרוב ופטרון של ג'ון סל קוטמן. הוא היה חבר בבית הספר לציירים באסכולת נוריץ'.<ref>Moore, Andrew W. (1985). The Norwich School of Artists. HMSO/Norwich Museums Service.</ref>

== ביוגרפיה ==
בולוור נולד באיילשאם בנורפוק, בנם של ג'יימס בולוור ומרי סימן, והוטבל על ידי הוריו ב־23 במרץ 1794, בכנסיית הקהילה של העיר. הוא למד במכללת ישו בקיימברידג'.<ref></ref> בתקופת שהותו בקיימברידג' הוא לקח שיעורי רישום מאמן הנוף המפורסם ג'ון סל קוטמן והפך לעמית של אגודה לטבע בשל התעניינותו ברכיכות.

בשנת 1818 הוא עלה בדרגות בהיררכיה של הכנסייה. הוא עבר מדבלין, לבריסטול בשנת 1831 ולסנט ג'יימס, פיקדילי בשנת 1833. הוא בילה כמה חורפים בנסיעות בספרד, פורטוגל ובאיי מדיירה, לפעמים בחברת הפילוסוף והנוסע אלפרד ליאל.

באביב 1825 אסף בולוור ציפור ים לא ידועה באיי מדיירה. שבשנת 1828 קיבלה את השם על שמו.

בולוור עזב את לונדון בשנת 1839 וחזר לנורפוק, והפך לכומר של בליקלינג הול ומאוחר יותר של הונוורת'.

הוא חידש את היכרותו עם ג'ון סל קוטמן כאשר בניו למדו בבית הספר וכמה משרטוטיו של ספרד ומדיירה עוררו השראה לציורי צבעי המים של קוטמן.

בנו ג'יימס רדפורד בולוור הפך לעורך דין וחבר פרלמנט וגם שיחק בקריקט ממדרגה ראשונה.

== גלריה ==
 <gallery mode="packed" heights="160">

File:Calheta, Madeira by James Bulwer.jpg | קתדרלה במדירה

File:Funchal from the Anchorage by James Bulwer (1825).jpg | פונחל, מדירה

File:The Peak Castle by James Bulwer (1825).jpg | טירת הפיסגה

File:The Town of Porto Santo by James Bulwer (1825).jpg | פורטו סנטו
</gallery>

==קישורים חיצוניים==

== הערות שוליים ==

קטגוריה:כמרים בריטים
קטגוריה:ציירים בריטים
קטגוריה:בריטים שנולדו ב-1794
קטגוריה:בריטים שנפטרו ב-1879
אפצ'י וסיפור

אפצ'י וסיפור הייתה סדרת טלוויזיה לילדים אשר שודרה בערוץ הראשון בין השנים 2004–2008.

בעקבות עליית הסדרה וקידומה, יצאו במקביל ספרים של הסדרה.

== עלילה ==
צ'ילי פטרוצ'ילי היא מכשפה קטנה ושובבה אשר אוהבת לשמוע סיפורים, בכל פעם שהיא מתעטשת היא מביאה את לירון והוא מספר לה סיפור. בעונה השנייה הצטרף אליה הפיון דן והם שומעים את הסיפור ביחד ובזמן הסיפור דן מטייל בספר. בעונה השלישית נוספו גם מנחים נוספים, ביניהם: איתי שגב, קארין אופיר ואורי אומנותי. בנוסף הוצגה עונה מיוחדת לחגי ישראל בהשתתפות גלית גיאת וסופי צדקה, שם הן מספרות לצ'ילי על מנהגי החגים.

== דמויות ==
* צ'ילי פטרוצ'ילי (איקי גלעד) - מכשפה קטנה ושובבה אשר אוהבת לשמוע סיפורים, בכל פעם שהיא מתעטשת היא מביאה את לירון.
* דן (עונה 2: שרון בר עזר, עונה 3: ז'יל בן-דוד) - פיון קטן וחבר טוב של צ'ילי, בעונה השנייה גר אצל צ'ילי עקב שיפוצים בפטריה שלו ובעונה השלישית חזר אל הפטריה.
* לירון (לירון זייד) - חבר טוב ואנושי של צ'ילי, נוהג לספר לה סיפורים.

== קישורים חיצוניים ==
* 

== הערות שוליים ==

קטגוריה:סדרות טלוויזיה ישראליות לילדים
קטגוריה:סדרות טלוויזיה ישראליות שעלו לשידור בשנות ה-2000
קטגוריה:סדרות טלוויזיה ישראליות בכיכובן של בובות
קטגוריה:הערוץ הראשון: תוכניות וסדרות
קטגוריה:כאן חינוכית: תוכניות וסדרות
ליונלו מנפרדוניה

ליונלו מנפרדוניה (באיטלקית: Lionello Manfredonia; נולד ב-27 בנובמבר 1956) הוא כדורגלן איטלקי ששיחק בעמדות הבלם והקשר. כיום, הוא אחראי על הנוער של ברשה.

==קריירת מועדונים==

במהלך קריירת המועדונים שלו, מנפרדוניה שיחק עבור הקבוצות האיטלקיות לאציו (85–1975), יובנטוס (87–1985) ורומא (89–1987). מנפרדוניה נמצא אשם במעורבותו בפרשת הטיית המשחקים טוטונרו 1980, ואף הורחק מהמגרשים למשך שלוש שנים, בעוד שלאציו ירדה לסרייה ב'. במהלך עונתו האחרונה ברומא במסגרת משחק חוץ מול בולוניה ב-30 בדצמבר 1989 בתנאי משחק קפואים של מינוס חמש מעלות, מנפרדוניה התמוטט לאחר שסבל מהתקף לב; חברו לשעבר מלאציו, ברונו ג'ורדאנו, היה הראשון שהגיע כדי לעזור לו. אף על פי שמנפרדוניה ביצע שיקום מלא וחזר למגרשים, הוא החליט לפרוש מכדורגל בתום העונה בגיל 33.

==קריירה בינלאומית==

מנפרדוניה ייצג את נבחרת איטליה בין השנים 1977 ל-1978, כשאת הבכורה שלו במדים הלאומיים ערך במסגרת הניצחון 0–3 על נבחרת לוקסמבורג ב-3 בדצמבר 1977. הוא היה חלק מסגל הנבחרת האיטלקית למונדיאל 1978, שבו איטליה סיימה במקום הרביעי.

==תארים==
===קבוצתיים===
;יובנטוס
* סרייה א' (1): 1985/86
* הגביע הביניבשתי (1): 1985

==קישורים חיצוניים==

קטגוריה:בלמי כדורגל איטלקים
קטגוריה:כדורגלנים איטלקים
קטגוריה:קשרי כדורגל איטלקים
קטגוריה:כדורגלני נבחרת איטליה
קטגוריה:כדורגלני מונדיאל 1978
קטגוריה:כדורגלני לאציו
קטגוריה:כדורגלני יובנטוס
קטגוריה:כדורגלני רומא
קטגוריה:רומא: כדורגלנים
קטגוריה:איטלקים שנולדו ב-1956
אלכס ברנגר

אלחנדרו "אלכס" בֶּרֶנְגֵר רמירו (בספרדית: Alejandro 'Álex' Berenguer Remiro; נולד ב-4 ביולי 1995) הוא כדורגלן ספרדי המשחק בעמדת הקיצוני באתלטיק בילבאו.

== קריירת מועדונים ==

ברנגר נולד בפמפלונה, נווארה והוא תוצר מחלקת הנוער של אוססונה. את הופעת הבכורה שלו בקבוצת המשנה הבוגרת של המועדון ערך בפברואר 2014 במסגרת הליגה הספרדית הרביעית. ב-10 בספטמבר של אותה השנה, ברנגר רשם את משחקו הראשון במדי הקבוצה הבוגרת כאשר נכנס כמחליף בהפסד החוץ 2–0 לדפורטיבו אלאבס במסגרת גביע המלך הספרדי. את משחקו הראשון במסגרת הליגה הספרדית השנייה ערך ב-10 בינואר של השנה החולפת, כשנכנס פעם נוספת כמחליף בתיקו אחת בחוץ מול רקראטיבו ולבה.

ברנגר כבש את שער הבכורה שלו בקריירה הבוגרת ב-30 באוגוסט 2015 בניצחון 0–1 על מיראנדס. ב-29 בינואר 2016 הוא האריך את חוזהו עד לשנת 2020.

את משחקו הראשון בליגה הבכורה רשם ב-22 בספטמבר במסגרת הפסד הבית 2–1 לאספניול. שער הבכורה שלו בליגה הגיע ב-5 באפריל 2017 במסגרת ניצחון החוץ 0–1 על דפורטיבו אלאבס.

ב-17 ביולי 2017, ברנגר נמכר לטורינו האיטלקית עבור חמישה וחצי מיליון אירו כולל מיליון אירו בונוסים. ב-11 באוגוסט ערך את הופעת הבכורה בקבוצה בו הבקיע את שערו הראשון בניצחון 1–7 על טרפני בגביע האיטלקי. ב-20 באוגוסט ערך את הופעתו הבכורה בליגה בתיקו אחת נגד בולוניה. ב-11 בדצמבר הבקיע את שער הליגה הראשון שלו בניצחון 1–3 על לאציו.

ב-2 באוקטובר 2020 חתם באתלטיק בילבאו לארבע שנים. בעונתו הראשונה בקבוצה הבקיע ברנגר שמונה שערי ליגה, וכן הבקיע מול לבאנטה בתוספת הזמן את שער הניצחון בחצי גמר גביע המלך הספרדי. בעונת 2021/22 ברנגר לא הצליח לכבוש, והתחרה על מקום בהרכב עם השחקן הצעיר ניקו ויליאמס. בפברואר 2022 הבקיע ברנגר בדקה ה-89 את שער הניצחון מול ריאל מדריד ברבע גמר גביע המלך, שהסתיים בתוצאה 0–1 לבילבאו.

== תארים ==
;אתלטיק בילבאו
*הסופר קאפ הספרדי: 2021
*גביע המלך הספרדי: 2023/24

==קישורים חיצוניים==

==הערות שוליים==

קטגוריה:קשרי כדורגל ספרדים
קטגוריה:כדורגלנים ספרדים
קטגוריה:כדורגלני אוססונה
קטגוריה:כדורגלני טורינו
קטגוריה:כדורגלני אתלטיק בילבאו
קטגוריה:פמפלונה: כדורגלנים
קטגוריה:ספרדים שנולדו ב-1996
ג'וזף קלובר

אדוארד ריגבי קלובר
ג'ורג' ווינסנט
ג'וזף קלובר (באנגלית: Joseph Clover; 1779 – 1854) היה צייר פורטרטים אנגלי וחבר בבית הספר לציירים באסכולת נוריץ'.

== ביוגרפיה ==
קלובר נולד בשנת 1779 בעיירה אולשאם הקטנה בנורפוק, שם הוטבל ב-19 בספטמבר על ידי הוריו תומאס ואן קלובר.<ref></ref> הוא החל את הקריירה שלו כחרט אך החליט לוותר על החריטה בעקבות הערותיהם של אנשים שהעריכו את כישרונו כצייר.<ref>Chambers, John (1829). A general history of the county of Norfolk. Norwich: published for J. Stacey</ref> לאחר שצייר דיוקן של דודו קיבל השראה והחליט לפנות לציור פורטרטים.

קלובר התגורר בנוריץ' וגם בלונדון. ב-1806 הוצג קלובר בפני המשורר ריצ'רד קומברלנד, שהזמין אותו לביתו ברמסגייט, עיירה בקנט, והזמין אותו לצייר דיוקנאות. הוא חזר לבקר במקום במהלך חודשי הקיץ במשך ארבע עשרה שנים.<ref></ref>

בלונדון היה קלובר חבר בולט באגודת שווידנבורג, כיהן בה במשך כמה שנים ומונה לאחד מנאמני רכוש האגודה בשנת 1834. בין פטרוניו של קלובר היו המרקיז של סטפורד, הלורד לוויסון גובר והרוזנת דה גריי.

== עבודתו ==
ציוריו של קלובר קיימים באוספים ציבוריים ברחבי בריטניה, כולל הקולג' המלכותי של הרופאים (לונדון), אולם סנט אנדרו בנוריץ', אוספי המוזיאונים של נוריץ' בטירת נוריץ', ומוזיאון הגלריה לאמנות בוויילס.

==קישורים חיצוניים==

== הערות שוליים ==

קטגוריה:ציירים בריטים
קטגוריה:בריטים שנולדו ב-1779
קטגוריה:בריטים שנפטרו ב-1854
אלן ואן לאנגן

אלן חזינה ואן לאנגן (בהולנדית: Ellen Gezina Maria van Langen; נולדה ב-9 בפברואר 1966) היא אתלטית הולנדית בעברה. היא אלופה אולימפית (ברצלונה 1992) בריצת 800 מטר.

== ביוגרפיה ==
ואן לאנגן נולדה באולדנזאל. היא שיחקה כדורגל ורק בגיל 20 החלה להתאמן בריצה.

===1989===
באוניברסיאדה שנערכה בדיסבורג בשנת 1989 זכתה ואן לאנגן במדליית כסף ריצת 800 מטר בתוצאה של 1:59.82 דקות, אחרי אנה פידליה קירוט מקובה (1:58.88 דקות) ולפני אינה איבסייבה מברית המועצות (2:01.03 דקות).

===1990===
באליפות אירופה שנערכה בספליט, יוגוסלביה (באותה העת) ב-29 באוגוסט 1990 היא סיימה במקום רביעי בריצת 800 מטר בתוצאה של 1:57.57 דקות, 18 מאיות השנייה איטי ממדליית ארד.

===1991===
ואן לאנגן סבלה מפציעה בגיד אכילס בשנת 1991. באליפות העולם שנערכה בטוקיו אותה שנה היא סיימה במקום 17 בריצת 800 מטר בתוצאה של 2:02.02 דקות ולא הצליחה לעלות לשלב חצי הגמר.

===1992===
בתחרות על שם פאני בלנקרס-קון שנערכה בהנגלו, הולנד ב-28 ביוני 1992 היא ניצחה בריצת 800 מטר בתוצאה של 1:56.66 דקות. שבועיים לאחר מכן, בתחרות שנערכה בהכטל, בלגיה היא קבעה בריצת 800 מטר תוצאה של 1:56.92 דקות ושבועיים לאחר מכן, באולימפיאדת ברצלונה (1992) זכתה ואן לאנגן במדליית זהב בריצת 800 מטר בשיא הולנד ותוצאת השנה בעולם של 1:55:54 דקות, לפני אלופת העולם ליליה נורוטדינובה מהמשלחת המאוחדת (1:55:99 דקות) וסגנית אלופת העולם אנה פידליה קירוט (1:56.80 דקות). היא ניצחה ב-10 מתוך 11 ריצות 800 מטר שבהן השתתפה בשנה זו.

לאחר שנה זו היא סבלה מפציעות שונות ורבות.

===1995===
באליפות העולם שנערכה בגטבורג, שוודיה בשנת 1995 היא סיימה במקום שישי בריצת 800 מטר בתוצאה של 1:58.98 דקות.

== שיאים אישיים ==
===אצטדיון===
* ריצת 800 מטר: 1:55.54 דקות (1992), שיא הולנד

==קישורים חיצוניים==

קטגוריה:אתלטיות הולנדיות
קטגוריה:אתלטיות באולימפיאדת ברצלונה (1992)
קטגוריה:אלופות אולימפיות מהולנד
קטגוריה:אלופות אולימפיות: ריצת 800 מטרים
קטגוריה:הולנדיות שנולדו ב-1966
קטגוריה:הולנדים שנולדו ב-1966
אצטדיון לה אינדפנדנסיה

אצטדיון לה אינדפנדנסיה (בספרדית: Estadio La Independencia) הוא אצטדיון כדורגל הממוקם בעיר טונחה, בירתו של מחוז בויאקה שבקולומביה. תכולתו הוא של כ-20,000 צופים ומשמש כאצטדיונן הביתי של קבוצות בויאקה צ'יקו ופטריוטס בויאקה.

==היסטוריה==
בנייתו החלה ב-1953 והייתה אמורה להסתיים ב-1957, אבל לבסוף רק ב-1969 הושלם סופית וב-1970 הייתה הפתיחה הרשמית. שימש בעיקר למשחקי חובבנים או ידידות של קבוצות מקומיות ולאומיות. אירח את גמר הליגה השנייה החובבנית בין אוניון מגדלנה למיונאריוס ב' ב-1984. מאוחר יותר שופץ לקראת המשחקים הלאומיים בשנת 2000. האירוע המשמעותי ביותר שנערך בו היה גמר אליפות קולומביה בטורניר האפרטורה של 2008 שבו התמודדו בויאקה צ'יקו ואמריקה קאלי, התמודדות שהוכרעה בסיכום שני המשחקים לטובת הקבוצה מבויאקה. באותה שנה החליטה ממשלת בויאקה להרחיב את התכולה מ-8500 ל-12,000 ומאוחר יותר ל-20,000. לאור זכייתה של צ'יקו והבטחת השתתפותה בקופה ליברטדורס, כמה ימים לפני משחק הבכורה שלה, קיבלה ממשלת בויאקה מהCONMEBOL את האישור לאחר את המשחקים באצטדיון.
לאחר שהרחבת האצטדיון הושלמה ל-20,000 צופים ב-2011, התכנון העתידי הוא להרחיב את ההתכולה ל-28,000. כיום האצטדיון בנוי לאחר משחקים בינלאומיים וב-2017 שיחקה בו פטריוטס את משחקיה הביתיים במסגרת הקופה סודאמריקנה. בין השנים 1993–2000 שיחקה באצטדיון קבוצת לנסרוס בויאקה.

==אירועים נוספים==
האצטדיון משמש גם לאירוח של קונצרטים ואירועים מוזיקליים, בעיקר של בתי הספר בטונחה ובמחוז בויאקה ובאירועי סוף שנה וקרנבלים של המחוז.

== גלריה ==
<gallery>
קובץ:Chico-SantaFe.jpg|צ'יקו וסנטה פה לפני תחילת המשחק
קובץ:Patriotas Campeón.jpg|פטריוטס חוגגת את אליפות הליגה השנייה
</gallery>

==קישורים חיצוניים==

לה אינדפנדנסיה
דוד הרץ

דוד הרץ (בהונגרית: Herz Dávid; אדוני, 9 במרץ 1844 – בודפשט, 7 ביולי 1931) היה צייר יהודי-הונגרי, מורה לציור, מנהל בית ספר. אביו של השופט והיסטוריון הספרות בודוג הלמי.

== ביוגרפיה ==
הרץ נולד במשפחה יהודית שאין עליה פרטים נוספים. משנת 1861 למד באקדמיה לאמנויות יפות (וינה) ומגיל עשרים ושתיים עבד כמורה לציור במכללה הקלוויניסטית של העיר פאפה ובבית הספר הממלכתי חטיבת הביניים לבנות במשך חצי מאה. בשנים 1895 עד 1909 היה מנהל בית הספר למלאכה ותעשייה במקום. הוא היה ידוע כצייר דיוקנאות המשמעותי ביותר בתחילת המאה העשרים, אך הוא צייר גם ציורי מזבח רבים, נופים וטבע. בשנת 1881 עיצב תפאורות ווילונות לתיאטרון של פאפה. ציורי התקרה (פרסקו) של הכנסייה הבנדיקטינית בפאפה הם גם בין יצירותיו. רבים מציורי הקיר שלו עיטרו את בית הלוויות של בית הקברות היהודי הישן בפאפה אך אלה נהרסו במהלך מלחמת העולם השנייה. משנת 1885 הוא השתתף עם ציוריו גם בתערוכות רבות בבודפשט. אשתו הייתה אטלקה גוטליב.

קברו נמצא בבית הקברות היהודי פרקשרט בבודפשט.

== יצירותיו (מבחר) ==
=== דיוקנאות ===

== לקריאה נוספת ==
* לקסיקון אמנות. בודפשט, 1965–1968
* לקסיקון יהודי הונגרי. פטר אויווארי. 1929. [https://mek.oszk.hu/04000/04093/html/0368.html גישה מקוונת]
* יוז'ף פלטינוס: חטאי הבונים החופשיים. מהדורה 4. בודפשט, 1938–1939.
* לקסיקון ביוגרפי של מחוז וספרם. עורך ראשי. בלה וארגה. וספרם, האספה הכללית של הרשויות המקומיות של מחוז וספרם, 1998.

קטגוריה:הונגרים חברי הבונים החופשיים
קטגוריה:מורים יהודים במאה ה-19
קטגוריה:מורים יהודים עד אמצע המאה ה-20
קטגוריה:ציירים הונגרים
קטגוריה:ציירים יהודים הונגרים
קטגוריה:ילידי 1844
קטגוריה:נפטרים ב-1931
קיי ויליאם סטינסון

קיי ויליאם "ביל" סטינסון (באנגלית: K. William Stinson; 20 באפריל 1930 – 9 בינואר 2002) היה פוליטיקאי אמריקאי שכיהן כחבר הקונגרס.

== ראשית חייו וחינוך ==
סטינסון נולד בגרנד ראפידס שבמישיגן ולמד בבית הספר הציבורי שבעיר. לאחר שסיים ללמוד שם החל ללמוד במכללת ג'וניור גרנד ראפידס במשך שנתיים, לבסוף הוא סיים את לימודיו בשנת 1952 באוניברסיטת מישיגן באן ארבור.

== קריירה ==
סטינסון נכנס לתוכנית ההכשרה למנהלים של חברת החשמל וסטינגהאוס. הוא התגייס לחיל הים של ארצות הברית בינואר 1953, למד בבית הספר לקצינים ושירת עד יוני 1956. הוא הועסק בחברת ווסטינגאוס בסיאטל שבוושינגטון בין השנים 1956–1959. הוא היה גם נציג היצרן בתעשיית מוצרי הספורט בין השנים 1959–1962.

סטינסון נבחר כרפובליקני לקונגרס השמונים ושמונה (שכיהן מ-3 בינואר 1963 עד ל-3 בינואר 1965). הוא היה נחל כישלון כאשר ניסה להיבחר גם לקונגרס השמונים ותשע.

== אחרית ימיו ==
סטינסון היה תושב וושינגטון לפני מותו ב־9 בינואר 2002. סטינסון נפטר בזמן חופשה בקאבו סן לוקאס, מקסיקו עם אשתו ובתו.

==קישורים חיצוניים==
* 

== הערות שוליים ==

קטגוריה:בוגרי אוניברסיטת מישיגן
קטגוריה:חברי בית הנבחרים של ארצות הברית ממדינת וושינגטון
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:אמריקאים שנולדו ב-1930
קטגוריה:אמריקאים שנפטרו ב-2002
מעבר כיסופים

מעבר כיסופים (נקרא לעיתים גם מחסום כיסופים) היה מעבר בגבול ישראל – רצועת עזה, בסמוך לח'אן יונס, ששימש אזרחים ישראליים וסחורות. המעבר היה ציר תחבורה מרכזי לתושבי גוש קטיף והפריד בין כביש 242 לציר כיסופים וגשר מור. המעבר היה בסמוך לכיסופים ונסגר ב-2005 לאחר סיום פינוי גוש קטיף.

מעבר כיסופים? על אף הכינוי השני שלו, אינו היה מחסום מלא – על מנת לעבור את המחסום נוסעי הרכב היו צריכים לנופף לשלום לשוטר או שומר שמוצב במקום ומייד לאחר מכן נכנסים למחוז חפצם, רק לעיתים בוצעו רישומים של מספרי כלי הרכב שעברו במחסום ולאחר מכן הוצגו גם תעודות זהות. במקרים בודדים המעבר שימש כמחסום מלא שהכיל שער ברזל גדול.

חיילים סוגרים את מעבר הגבול לאחר פינוי גוש קטיף

== היסטוריה ==
בנובמבר 2000 לאחר פיגוע ירי בו נרצחה ישראלית שעבדה באזור שבין מעבר כרם שלום למעבר רפיח ולאחר גינוי הפיגוע על ידי ראש ממשלת ישראל, אהוד ברק, הוחלט כי צה"ל יציב טנקים בין השאר בסמוך לכפר דרום וכן במעבר כיסופים על מנת למנוע מקרה דומה נוסף.

מספר שנים לאחר הפיגוע מעבר כיסופים עלה שוב בכותרות, הפעם היה זה לאחר שפורסמה בדיקה של אתר ynet, הבדיקה נערכה לאחר הפיגוע בציר כיסופים. בבדיקה נחשף כי מרבית החיילים ששירתו בגזרה שבה היה נמצא המעבר הגיעו ממחסום כיסופים באמצעות מכוניות של מתנחלים ואורחיהם, דבר אשר מלווה בסיכון רב.

באמצע יולי 2005 לאחר שעשרות מפגינים נגד תוכנית ההתנתקות (ביניהם חבר הכנסת אורי אריאל) החליטו לחסום את הכניסה למעבר כיסופים ובכך גם לציר כיסופים, רק לאחר כמה שעות הצליחו כוחות צה"ל יחד עם סיוע של משטרת ישראל לפנות את המפגינים ולפתוח את ציר הכניסה המרכזי של הגוש, בין הבכירים שהשתתפו בפינוי המפגינים או סייעו לכוחות היו מפקד אוגדה 36, מפקדי מרחבי לכיש ואילת במשטרת ישראל, בכירי המועצה האזורית חוף עזה ובכירים רבים נוספים.

כמה ימים לאחר מכן, לאחר ההחלטה על נסיגה ישראלית מרצועת עזה החלו להתפתח במקום עימותים לא רק עם פלסטינים מקומיים אלא גם עם תושבי גוש קטיף ופעילי ימין, כך למשל קרה ביולי 2005 כאשר שני חיילים שהוצבו במעבר נפצעו קל לאחר עימות עם תושבי הגוש.

באוגוסט 2005 נסגר המעבר לתנועה אזרחית לאחר פקודה של ראש מטה פיקוד דרום, גיא צור, עם זאת האירוע לא הלך חלק כאשר בשלב מסוים התפרץ למחסום רוכב אופנוע שנסע במהירות ונכנס לתוך גוש קטיף.

חודש לאחר מכן, עם סיום ביצועה של תוכנית ההתנתקות פורק גשר מור, הגשר שחיבר את ציר כיסופים ועוד מספר צירי תחבורה בגוש למעבר כיסופים ובכך נסגר המעבר באופן סופי לאחר טקס בהשתתפותו של מפקד אוגדת עזה, אביב כוכבי (לימים הרמטכ"ל).

באוגוסט 2011 התקיים בסמוך למעבר אירוע שציין את יום השנה ה-6 לביצוע תוכנית ההתנתקות ופינוי הגוש מתושביו. באירוע נכחו מאות ממתיישבי הגוש. באירוע גם התקיים טקס בו עשרות בני נוער מכיתה ח' שהשתתפו בצעדה לעבר מקום הטקס העבירו את דגל גוש קטיף (דגל שהיה נפוץ מאוד בעת המחאה נגד תוכנית ההתנתקות) לילדי כיתה ז' כחלק ממסורת שמתקיימת מספר שנים. בטקס השתתפו ידוענים בהם הרב של גוש קטיף, יגאל קמינצקי.

עם זאת על אף סגירתו של הגוש, אזור של שטח המעבר ההיסטורי היה מוקד מתיחות מספר פעמים, גם כ-12 שנים לאחר סגירתו של המעבר כאשר צה"ל איתר מנהרת טרור שהייתה בתהליכי בנייה מתקדמים בצמוד למה שהיה בעבר מעבר כיסופים וכיום קטע מגדר המערכת סביב רצועת עזה. לאחר האיתור צה"ל פוצץ את המנהרה, כתוצאה מכך נהרגו כ-8 מחבלים. מספר מקורות ברשות הפלסטינית טענו שהמנהרה הייתה אמורה לשמש מספר פעילים של תנועת הג'יהאד האסלאמי.

==קישורים חיצוניים==

* 
==הערות שוליים==

קטגוריה:גוש קטיף: תחבורה
קטגוריה:גבול ישראל – רצועת עזה
קטגוריה:כיסופים
כיסופים
Playlist: The Very Best of Jessica Simpson

Playlist: The Very Best of Jessica Simpson (בעברית: רשימת שירים: הטוב ביותר של ג'סיקה סימפסון) הוא אלבום האוסף הראשון של הזמרת ג'סיקה סימפסון, אשר יצא ב-12 באוקטובר 2010 על ידי אפיק ולגסי רקורדס.

בנוסף למהדורה הרגילה יצאה לאלבום מהדורה בריטית שכונתה כ-The Collection וכללה שני שירים נוספים.

== רשימת רצועות ==
#"I Think I'm in Love with You"
#"I Wanna Love You Forever"
#"Irresistible"
# "Angels"
# "A Little Bit"
# "With You"
# "Take My Breath Away"
# "I Belong to Me"
# ""
# "A Public Affair"
# ""
# "Remember That"
# "Come On Over"
# "Do You Know"

== היסטוריית יציאות לאור ==
{| class="wikitable plainrowheaders"
! scope="col" | מדינה
! scope="col" | תאריך
! scope="col" | מהדורה
! scope="col" | חברות הפצה
! scope="col" | מקור.
|-
! scope="row" | ארצות הברית
| 12 באוקטובר 2010
| סטנדרטית
| אפיק • לגסי
| <ref>https://www.allmusic.com/album/playlist-the-very-best-of-jessica-simpson-mw0002041338</ref>
|-
! scope="row" | בריטניה
| 25 באוקטובר 2010
| The Collection
| סוני מיוזיק
| <ref>https://www.discogs.com/es/Jessica-Simpson-The-Collection/release/8051087</ref>
|}

== קישורים חיצוניים ==

==הערות שוליים==

קטגוריה:אלבומי ג'סיקה סימפסון
סימפסון, ג'סיקה
קטגוריה:אלבומי אוסף באנגלית
קטגוריה:אלבומי קאנטרי פופ
קטגוריה:אלבומי חברת אפיק רקורדס
אוגוסט בלמונט

אוגוסט בלמונט האב (באנגלית: August Belmont Sr.; 8 בדצמבר 1813 – 24 בנובמבר 1890) היה פוליטיקאי יהודי-אמריקאי מומר ממוצא גרמני, משקיע הון, דיפלומט ויושב ראש הוועדה הדמוקרטית הלאומית בשנות ה-60 של המאה ה-19.

בהמשך עבר לעסוק במרוצי סוסים גזעיים, הוא היה המייסד של מרוץ ה"Belmont Stakes" , הרגל השלישית בסדרת מרוצי ה-Triple Crown, הקרוי על שמו, ומתקיים בפארק בלמונט שבנה בנו, אוגוסט בלמונט הבן .

==קישורים חיצוניים==

* 
* 

קטגוריה:פוליטיקאים יהודים אמריקאים
קטגוריה:אנשי עסקים יהודים אמריקאים
קטגוריה:דיפלומטים אמריקאים
קטגוריה:ניו יורק: אישים
קטגוריה:יושבי ראש הוועדה הדמוקרטית הלאומית
קטגוריה:יהודים מומרים אמריקאים
קטגוריה:מתנצרים
קטגוריה:אמריקאים שנולדו ב-1813
קטגוריה:אמריקאים שנפטרו ב-1890
גיא מינטוס

גיא מינטוס (נולד ב-24 באוגוסט 1991) הוא מלחין ופסנתרן ישראלי.<ref name=":0"></ref>

== ביוגרפיה ==
מינטוס נולד וגדל בהוד השרון לזוג עורכי דין.<ref></ref> הוא למד בתיכון תלמה ילין במגמת ג'אז. כדי לרכוש את הבסיס, הוא החל ללמוד נגינת מוזיקה קלאסית בפסנתר בקונסרבטוריון תל אביב. בצבא שרת כמוזיקאי מצטיין, ורכש את הכשרתו באקדמיה למוזיקה באוניברסיטת תל אביב.

== יצירתו ==
המוזיקה שמינטוס יוצר שואבת השראה משורשיו המגוונים - עיראקים, מרוקאים ופולנים.<ref name=":1"></ref> מינטוס מלחין יצירות שמשלבות אלמנטים של מוזיקה קלאסית עם ג'אז, שאחת הבולטות שבהן היא הקונצ'רטו לפסנתרן מאלתר ותזמורת שהלחין. מינטוס ניגן את הקונצ'רטו בהופעת בכורה עם התזמורת הקאמרית הישראלית.

אחד מעיסוקיו המרכזיים הוא יצירת עיבודים ליצירות מוכרות. בין עיבודיו ניתן למנות עיבודים למוזיקה קלאסית, כדוגמת יצירות של שופן ושל בטהובן, וקטעי אופרה. הוא משתף פעולה עם האופרה הישראלית.<ref name=":0" />

מינטוס הוא גם פסנתרן בינלאומי. הוזמן להלחין יצירות של תזמורת המלחינים האמריקאים, של התזמורת הסימפונית ירושלים ושל תזמורת ירושלים מזרח ומערב. הוא ביצע את היצירה רפסודיה בכחול עם התזמורת הממלכתית של בוואריה, הלחין מוזיקה לסרט התיעודי החדש על כנר על הגג - 'נס הניסים' .<ref name=":1" />

בנוסף להופעות הסולו שלו כפסנתרן, מינטוס גם מנגן בטריו שהקים ונושא את שמו - גיא מינטוס טריו, וכולל גם את הקונטרבסיסט ארן הרדי ומהמתופף יונתן רוז.<ref></ref>

== פרסים ==
פרס לאונרד ברנשטיין של האגודה האמריקאית למלחינים<ref></ref>

פרס בחירת הקהל בתחרות הפסנתר של פסטיבל הג'אז במונטרה בשנת 2016.<ref></ref>

פרס מלחין הג׳ז הצעיר על שם הֶרְבּ אלפרט האגודה האמריקאית למלחינים.<ref></ref>

== קישורים חיצוניים ==
* 

* 

== הערות שוליים ==

קטגוריה:בוגרי הקונסרבטוריון הישראלי למוזיקה תל אביב
קטגוריה:בוגרי בית הספר למוזיקה ע"ש בוכמן-מהטה, אוניברסיטת תל אביב
קטגוריה:בוגרי תלמה ילין
קטגוריה:מוזיקאים ישראלים
קטגוריה:מלחינים ישראלים
קטגוריה:פסנתרנים ישראלים
קטגוריה:ישראלים שנולדו ב-1991
Si tú la quieres

Si Tú La Quieres (בעברית: אם אתה אוהב אותה) הוא סינגל שהוקלט על ידי הזמר-יוצר דויד ביסבל, ביחד עם הזמרת-יוצרת הספרדייה איתנה.<ref name=":2"></ref> השיר יצא לאור ב-3 באפריל 2020, על ידי חברת התקליטים יוניברסל מיוזיק גרופ, כסינגל מתוך האלבום, En Tus Planes.<ref name=":2" />

השיר הגיע למקום השמיני במצעד השירים שבאורוגוואי.

== רקע וכתיבה ==
השיר נכתב על ידי דייוויד ביסבל, מריה קונצפסיון מנדיוויל פייטו ופבלו לואיס קבריאן ואלרה והופק על ידי פבלו סבריאן.<ref name=":2"/> איגוד תעשיית ההקלטות הספרדי העניק לשיר את תואר הפלטינה הלטינית, על מכירות של למעלה מ-40,000 עותקים במדינה.<ref name="Música"></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-40 מיליון השמעות.<ref></ref>

== וידאו קליפ ==
הווידאו קליפ הרשמי של השיר הועלה לערוץ היוטיוב של דויד ביסבל ב-2 באפריל 2020, בשידור חי.<ref name=":1"></ref> הקליפ צבר למעלה מ-61 מיליון צפיות.<ref name=":1" />

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ספרד (PROMUSICAE)<ref name="Música"/>
|פלטינה
|40,000<small></small>
|-
| colspan="3" |<small> מכירות + הזרמת מדיה בלבד</small>
|}

== קישורים חיצוניים ==

== הערות שוליים ==

קטגוריה:סינגלים מ-2020
קטגוריה:שירי איתנה
קטגוריה:שירים בספרדית
Enemigos

Enemigos (בעברית: אויבים) הוא סינגל שהוקלט על ידי הזמרת-יוצרת הספרדייה איתנה, ביחד עם להקת הפופ הרוק המקסיקנית רייק.<ref name=":0"></ref> השיר יצא לאור ב-15 במאי 2020, על ידי חברות התקליטים יוניברסל מיוזיק גרופ וסוני מיוזיק אנטרטיינמנט, כסינגל שלא מתוך אלבום.<ref name=":0" />

השיר הגיע למקום התשיעי במצעד שירי הפופ שבפרגוואי.

== רקע וכתיבה ==
השיר נכתב על ידי איתנה, כריס זאדלי, דלוצ'י ופליפה גונזלס עבד והופק על ידי מנגו ונבלייז.<ref></ref> השיר נשלח לרדיו להיטים עכשוויים שבספרד ב-17 במאי 2020, יומיים לאחר שיצא כסינגל, על מנת לעזור בקידום שלו במדינה והגיע בשיאו למקום ה-11 במצעד השירים של המדינה.<ref></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-17.8 מיליון השמעות.<ref></ref>

== וידאו קליפ ==
הווידאו קליפ הרשמי של השיר הועלה לערוץ היוטיוב של איתנה ב-15 במאי 2020, בשידור חי.<ref name=":1"></ref> הקליפ צבר למעלה מ-20 מיליון צפיות.<ref name=":1" />

== מיקומי שיא ==

== קישורים חיצוניים ==

== הערות שוליים ==

קטגוריה:סינגלים מ-2020
קטגוריה:שירי איתנה
קטגוריה:שירים בספרדית
קטגוריה:שירים שנכתבו על ידי איתנה
אביב בוכלר

אביב בוכלר (נולדה ב-5 במרץ 2000) היא שחקנית ישראלית.

==ביוגרפיה==
בוכלר נולדה בשנת 2000. בחלק מילדותה היא שהתה עם משפחתה בבריסל, שבבלגיה. בגיל 9 שבה המשפחה לישראל והתגוררה במושב חוגלה שבעמק חפר. למדה בתיכון מעיין שחר בקיבוץ עין החורש במגמת אומנות.

== קריירה ==
בשנת 2012, שיחקה בוכלר בסדרה "מבצע קיפוד" בתפקיד מיכל.

בשנים 2013–2014 שיחקה את תמר דביר ב"השמיניה הדור הבא".

בשנים 2017–2018 שיחקה בשתי העונות הראשונות של הסדרה "אקדמיית החממה" של נטפליקס בתפקיד אמה גלר, הגיקית של האקדמיה.

בשנת 2020 שיחקה את אלה בסדרה "תאג"ד" והחלה לגלם את ליגל בסדרה "בלקספייס".

בשנת 2021 שיחקה בסדרת הדרמה והאקשן, "השוטרים", שמשודרת בערוץ קשת 12. כמו כן השתתפה בסדרת הדרמה "עלומים" שמשודרת בכאן 11.

בשנת 2023 גילמה את נועה בסרט "המשלחת".

== חיים אישיים ==
בוכלר מתגוררת בארצות הברית.

==קישורים חיצוניים==

* אלן לי, [https://www.tvovermind.com/aviv-buchler 10 דברים שלא ידעתם על אביב בוכלר], באתר tvovermind 2019 

==הערות שוליים==

קטגוריה:שחקניות קולנוע וטלוויזיה ישראליות
קטגוריה:שחקני קולנוע וטלוויזיה ישראלים
קטגוריה:מהגרות מישראל לארצות הברית
קטגוריה:מהגרים מישראל לארצות הברית
קטגוריה:חוגלה (מושב): אישים
קטגוריה:בוגרי תיכון אזורי מקיף מעיין השחר
קטגוריה:ישראליות שנולדו ב-2000
קטגוריה:ישראלים שנולדו ב-2000
פרדריק ג'ורג' קוטמן

פרדריק ג'ורג' קוטמן (באנגלית: Frederick George Cotman; 14 באוגוסט 1850 – 1920) היה צייר אנגלי של נופים, דיוקנאות וחללי פנים וחבר בבית הספר לציירים באסכולת נוריץ'.

== ביוגרפיה ==
פרדריק ג'ורג' קוטמן, נולד באיפסוויץ' ב־14 באוגוסט 1850, ילדו הצעיר של הנרי אדמונד קוטמן (1802–1871), סוחר משי מנוריץ' ואשתו מריה טיילור (1813–1895). הוא היה אחיינו של ג'ון סל קוטמן ובן דודו של ג'ון ג'וזף קוטמן. הוא היה תלמידו הפרטי של ויליאם תומסון גריפית', ראש בית הספר לאמנות באייפסוויץ'.<ref name=":0">Walpole, Josephine (1997). Art and Artists of the Norwich School. Woodbridge: Antique Collectors' Club. pp. 107-8</ref>

פרדריק קוטמן היה מקושר באופן קבוע עם בית הספר לציירים בנוריץ' בגלל הקשר המשפחתי שלו עם ג'ון סל קוטמן, שהיה אחד האמנים המובילים באסכולה זו. הוא מעולם לא התגורר בנורפוק, בניגוד לשאר האמנים מבית הספר.

הוא עבד בשמן ובצבעי מים. יצירתו הידועה ביותר, "אחת מהמשפחה", מוחזק כעת על ידי הגלריה לאמנות ווקר בליברפול.

לאורך הקריירה שלו, בילה בלונדון, הוא יצר למעלה משלושים ציורים.<ref name=":0" /><ref></ref>

הוא היה חבר מייסד של מועדון האמנות באיפסוויץ', ונשאר חבר בו כל חייו.

קוטמן נפטר בפליקססטו ב־16 ביולי 1920.

== גלריה ==
<gallery mode=packed heights=160>
קובץ:Frederick George Cotman - Exeter from Countess Weir.jpg|אסטר
קובץ:Frederick George Cotman - Spellbound.jpg|מכושפת
קובץ:Frederick George Cotman – An Ancient Fort in Suffolk.jpg|מבצר עתיק
קובץ:Frederick George Cotman - Rainbow - Hemingford Grey.jpg|קשת
קובץ:Frederick George Cotman - One of the Family - Google Art Project.jpg|אחת מהמשפחה
</gallery>

== קישורים חיצוניים ==

== הערות שוליים ==

קטגוריה:ציירים בריטים
קטגוריה:בריטים שנולדו ב-1850
קטגוריה:בריטים שנפטרו ב-1920
גבריאל (כדורגלן)

גבריאל דוס סנטוס מגאלאס (באנגלית: Gabriel dos Santos Magalhães; נולד ב-19 בדצמבר 1997), הידוע בשם גבריאל, הוא כדורגלן ברזילאי, המשחק בעמדת הבלם בארסנל מהפרמייר ליג ובנבחרת ברזיל.

== קריירת מועדונים ==
גבריאל נולד ברובע פיריטובה בסאו פאולו. בגיל 13 נסע גבריאל במשך 12 שעות באוטובוס לפלוריאנופוליס על מנת להתחיל את הקריירה שלו באוואי, אך חזר לסאו פאולו לאחר כשבוע עקב געגועים למשפחתו. אף על פי כן, גבריאל שקל מחדש את החלטתו וחזר לאוואי לאחר שבועיים, ובסופו של דבר הרוויח את חוזהו המקצועי הראשון בגיל 16.<ref></ref> הוא המשיך להיות חלק מהקבוצה שהצליחה להעפיל לליגת העל הברזילאית ב-2017.<ref></ref>

ב-31 בינואר 2017, הצטרף גבריאל לליל בליגת העל הצרפתית. לאחר מספר הופעות במדי ליל ב', הושאל גבריאל לטרואה בה שיחק תחת המאמן מרסלו בייאלסה לפני שהצטרף לדינמו זאגרב, אך גם בקרואטיה מיעט לשחק. ב-2018 חזר גבריאל לליל וערך 14 הופעות ואף כבש את שערו הראשון בקבוצה בניצחון 1–5 על פריז סן ז'רמן באפריל 2019.<ref></ref>

בעונה שלאחר מכן, עונת 2019/2020, החל גבריאל לשחק באופן קבוע יותר והפך לשחקן הרכב. כמו כן פתח בהרכב הקבוצה בכל ששת המשחקים בליגת האלופות.

ב-1 בספטמבר 2020 הודיעה ארסנל על החתמתו של גבריאל בחוזה ארוך טווח.<ref></ref>

ב-12 בספטמבר, במשחק הפתיחה בפרמייר ליג של ארסנל בעונת 2020/2021, ערך גבריאל את הופעת הבכורה בקבוצה ואף כבש את השער השני בניצחון הקבוצה 0–3 על פולהאם. את עונת 2021/2022 סיים עם חמישה שערים.

== קריירה בינלאומית ==
גבריאל זומן לייצג את ברזיל את נבחרת עד גיל 20 באליפות דרום אמריקה 2017. סך הכל ערך שבע הופעות במדי הנבחרת.

ב-9 בספטמבר 2023, ערך את הופעת הבכורה בנבחרת ברזיל הבוגרת בניצחון 1-5 על נבחרת בוליביה במסגרת מוקדמות מונדיאל 2026.

נכלל בסגל נבחרת ברזיל לטורניר קופה אמריקה 2024.

== תארים ==
==== דינמו זאגרב ====
*אליפות הליגה הקרואטית: 2017/2018
* הגביע הקרואטי: 2017/2018
ארסנל

* מגן הקהילה: 2023

== קישורים חיצוניים ==

== הערות שוליים ==

קטגוריה:כדורגלנים ברזילאים
קטגוריה:בלמי כדורגל ברזילאים
קטגוריה:סאו פאולו: כדורגלנים
קטגוריה:כדורגלני ליל
קטגוריה:כדורגלני טרואה
קטגוריה:כדורגלני דינמו זאגרב
קטגוריה:כדורגלני ארסנל
קטגוריה:כדורגלני נבחרת ברזיל
קטגוריה:כדורגלני קופה אמריקה 2024
קטגוריה:ספורטאים ברזילאים בצרפת
קטגוריה:ספורטאים זרים בקרואטיה
קטגוריה:ספורטאים ברזילאים באנגליה
קטגוריה:ברזילאים שנולדו ב-1997
עמותת יקיר לי

עמותת יקיר לי - יד ולב לשכול היא עמותה ישראלית הפועלת לקידום המודעות לנושא השכול בישראל. העמותה הוקמה בשנת 2015 על ידי פיני רבינוביץ ששכל את בתו דסי רבינוביץ' ממחלת הסרטן.

כל אחד מאיתנו מכיר לפחות משפחה אחת שחוותה שכול של בן משפחה צעיר ממחלה, תאונה או אסון טרגי.

למרבה הכאב, משפחות אלו נשארות לבדן בצערן, ללא מערך תמיכה והכרה מוסדר וללא יום לאומי ממלכתי מחבק ומאחד.

את הכאב שבאובדן לא ניתן לרפא, אך אנו מאמינים שביכולתה של הקהילה והחברה להקל מעט על הכאב והבדידות שחוות המשפחות השכולות.

== פעילות העמותה ==
העמותה פועלת להעלאת המודעות לנושא השכול האזרחי ולקידום חקיקה לטובת משפחות שכולות שילדיהם נפטרו ממחלות סופניות. העמותה מפעילה מערך מתנדבים המסייעים ומלווים משפחות שכולות במספר גדול של רשויות במסגרת מיזם ׳היום השמיני - קהילה תומכת שכול׳.

העמותה מקיימת מדי שנה - בשבוע שחל בו רח' ניסן- שבוע מודעות לשכול האזרחי בקהילה.שבוע המודעות חשוב עבור ההורים האחים והאחיות הסבים והסבתות שנשארו לאחר פטירת יקיריהם ממחלה או מכל אסון טרגי אחר על מנת לתת את המקום הראוי והכבוד לנפטרי. כל ילד או ילדה שנפטרו הם נקודות אור שכבו, עולמות שנגדעו באיבם.

חשוב שיהיה להם מקום שיזכרו אותם.

* במהלך שבוע המודעות כל אדם או קהילה מוזמנים להדליק נר.
* ניתן להקדיש את הנר לזיכרון של מישהו קרוב.
* זאת הזדמנות לספר את הסיפור שלו או שלה לחברים, לבני משפחה, ולקהילה כולה.
* אפשרי לנצל את ההזדמנות לחזק את בני המשפחה, לספר שזכרתם, שהדלקתם נר. ואם מתאים לכם תרימו טלפון, תקפצו לבקר או תשאלו אם מתאים להם להגיע ולספר על בן המשפחה לקהילה או במפגש חברים מחבק ומנחם.

בשנת 2023, בעקבות מלחמת חרבות ברזל, הקימה העמותה מיזם ייחודי לתמיכה וליווי סבים וסבתות שכולים מהשכול הלאומי והאזרחי.

העמותה פועלת בין היתר גם בסיבסוד טיפולים אישים, הקמת מאגר מטפלים, הנגשת המידע וזכויות המשפחות.

===== דרכי הפעולה של העמותה =====

# חיבור מלגאים במכללות לתמיכה במשפחות בשיתוף רשויות, מרכזי צעירים ומפעל הפיס, וכן הטמעת המיזם במערכת החינוך ובמדרשות וצה"ל.
# מיזם "היום השמיני" - רשת ארצית להכשרה של נציגי קהילות, המהווים כתובת מידית ורחבה למשפחות שכולות בישראל.
# קבוצות תמיכה וליווי להורים, לסבים וסבתות, ופעילות שטח בקרב משפחות שחוו שכול.
# קידום שבוע מודעות לשכול האזרחי להכרה חברתית.
# קידום מדיניות וחקיקה להכרה במשפחת השכול האזרחי בממשלה ובכנסת.
# מערכי חינוך והרצאות לארגונים בנושא שכול אזרחי.
# שיתוף פעולה עם ארגונים זהים בחו"ל.

== קישורים חיצוניים ==
* 
* 
* 
* 
* 
* https://www.makorrishon.co.il/opinion/575255/ פיני רבינוביץ על השכול, 5 בפבואר 2023
* https://hackaveret.org/enterprisers/pini-rabinovich/ מיזם הכוורת
* https://raanana.mynet.co.il/local_news/article/S1csT8QKd מיזם היום השמיני- רעננה. 20.05.21

יקיר לי
קטגוריה:שכול
Más de lo que aposté

Más De Lo Que Aposté (בעברית: יותר ממה שהימרתי) הוא סינגל שהוקלט על ידי הזמרת-יוצרת הספרדייה איתנה, ביחד עם להקת הפופ הרוק הקולומביאנית מוראט.<ref name=":0"></ref> השיר יצא לאור ב-30 ביולי 2020, על ידי חברת התקליטים יוניברסל מיוזיק גרופ, כסינגל שלא מתוך אלבום.<ref name=":0" />

השיר הגיע למקום ה-21 במצעד השירים שבספרד.<ref></ref>

== רקע וכתיבה ==
השיר נכתב על ידי איתנה, אנדי קליי, ג'רמן גונזלו, דוק מולאנו, חואן פבלו איזאזה פינירוס, לואיס סלאזר, ניקולה גונזלס, פבלו בניטו, ולנטינה ריקו וחואן פבלו וילמיל קורטס והופק על ידי חואן פבלו איזאזה ומפאצ'ה.<ref></ref> השיר נשלח לרדיו להיטים עכשוויים שבספרד ב-9 באוגוסט 2020, על מנת לעזור בקידום שלו.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-14.8 מיליון השמעות.<ref></ref>

== וידאו קליפ ==
הווידאו קליפ הרשמי של השיר הועלה לערוץ היוטיוב של איתנה ב-30 ביולי 2020, בשידור חי.<ref name=":1"></ref> הקליפ צבר למעלה מ-15 מיליון צפיות.<ref name=":1" />

== מיקומי שיא ==

== קישורים חיצוניים ==

== הערות שוליים ==

קטגוריה:סינגלים מ-2020
קטגוריה:שירי איתנה
קטגוריה:שירים בספרדית
קטגוריה:שירים שנכתבו על ידי איתנה
פסגת סנטינל (אנטארקטיקה)

פסגת סנטינל (באנגלית: Sentinel Peak; מילולית: פסגת הזקיף) היא פסגה חדה נישאת באזור גבעות קוקרי, בעמקים היבשים מקמרדו, בארץ ויקטוריה, שבאנטארקטיקה.

גובהה של הפסגה 2,000 מטרים מעל פני הים.

הפסגה היא הנקודה הגבוהה ביותר בחלק הדרומי-מרכזי של גבעות קוקרי.

הפסגה ממוקמת מצפון לקרחון פראר, וממזרח לקרחון קולקין.

== היסטוריה ==
=== גילוי ומיפוי הפסגה ===

רכס גבעות קוקרי (ובהן גם פסגת סנטינל) התגלה על ידי המשלחת האנטארקטית הבריטית (משלחת דיסקברי) אשר חקרה את אנטארקטיקה בין השנים 1901–1904, בפיקודו של רוברט פלקון סקוט.

=== מקור השם ===

שמה של הפסגה ניתן לה על ידי סקוט.

השם הוא תיאורי. הפסגה מתנשאת מעל המישור שסביבה כזקיף השומר עליה.

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:13572 פסגת סנטינל] באתר הסקר הגאולוגי של ארצות הברית
* [https://adam.antarcticanz.govt.nz/nodes/view/21751 פסגת סנטינל] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/scar/search_names_action.cfm?search_text=13021&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR פסגת סנטינל] באתר הגאזט האנטארקטי המשווה SCAR של ממשלת אוסטרליה
* [https://peakery.com/sentinel-peak-antarctica/ פסגת סנטינל] באתר peakery (מרחקים לאתרים סמוכים)
* [https://www.mindat.org/paleo_loc.php?id=73308 פסגת סנטינל] באתר mindat
* [https://www.meteoblue.com/en/weather/current/sentinel-peak_antarctica_6625049 מזג אוויר נוכחי עדכני בפסגת סנטינל]
** [https://www.meteoblue.com/en/weather/14-days/sentinel-peak_antarctica_6625049 תחזית מזג אוויר עדכנית ארוכת טווח עבור פסגת סנטינל]
** [https://www.meteoblue.com/en/weather/archive/yearcomparison/sentinel-peak_antarctica_6625049 סטטיסטיקות מזג אוויר ונתוני מזג אוויר היסטוריים עבור פסגת סנטינל]

== הערות שוליים ==

סנטינל
סנטינל
Tu Foto del DNI

Tu Foto del DNI (בעברית: תמונת הזהות שלך) הוא סינגל שהוקלט על ידי מרמי, ביחד עם הזמרת-יוצרת הספרדייה איתנה.<ref name=":0"></ref> השיר יצא לאור ב-14 בספטמבר 2020, על ידי חברת התקליטים יוניברסל מיוזיק גרופ, כסינגל שלא מתוך אלבום.<ref name=":0" /> השיר הופץ בפורמטים דיגיטליים וברשתות הסטרימינג.<ref name=":0" />

השיר הגיע למקום החמישי במצעד השירים שבספרד.<ref></ref>

== רקע וכתיבה ==
השיר נכתב על ידי מרמי, פבלו סבריאן, מאוריסיו רנגיפו, אנדרס טורס ואיתנה והופק על ידי מאוריסיו רנגיפו ואנדרס טורס.<ref name=":2"></ref> לפי אתר המוזיקה Genius, השיר יצא במקור כבר ב-11 בספטמבר 2020,<ref name=":2" /> אך עם זאת האודיו הרשמי שלו הועלה ליוטיוב רק ב-14 בספטמבר באותה השנה.<ref name=":3"></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-4 מיליון השמעות.<ref name=":0" />

== וידאו קליפ ==
האודיו הרשמי של השיר הועלה לערוץ היוטיוב של מרמי ב-14 בספטמבר 2020 ולא ב-11 בספטמבר באותה השנה.<ref name=":3" /> האודיו צבר למעלה מ-635 אלף צפיות.<ref name=":1"></ref>

== מיקומי שיא ==

== קישורים חיצוניים ==

== הערות שוליים ==

קטגוריה:סינגלים מ-2020
קטגוריה:שירי איתנה
קטגוריה:שירים בספרדית
קטגוריה:שירים שנכתבו על ידי איתנה
סורת א-נמל

עמוד מהקוראן המציג חלק מסורת א-נמל.
סורת א-נמל (בערבית: سورة النمل, "הנמלים") היא הסורה ה-27 בקוראן. הסורה מונה 93 פסוקים, ושמה נגזר מפסוק 18. הסורה נקראת "הנמלים" מפני שמסופר בה סיפור הקשור לשלמה המלך ולנמלים. סורת א-נמל נקראת גם סורת סולימאן (سليمان، "שלמה"), וגם טא.סין (ط.س) מפני שהיא נפתחת באותיות הללו.

הסורה מספרת גם את סיפוריהם של הנביאים משה, דוד, צאלח ולוט. עוד מדובר בסורה על אללה, מונותאיזם ותחיית המתים.

עבור השיעים, פסוק 62 מסורה זו הוא בעל חשיבות גבוהה, מפני שלפי המסורת שלהם הפסוק הזה מדבר על המהדי.

== תוכן הסורה ==
פסוקים 1–6 גורסים כי מי שאינו מאמין בקוראן, אינו יכול להפיק ממנו תועלת. פסוקים 7–14 עוסקים בסיפורם של משה ופרעה. פסוקים 15–44 מגוללים את סיפורם של שלמה ומלכת שבא. פסוקים 45–53 מספרים את סיפורם של צאלח ובני עמו. פסוקים 54–58 מזכירים את לוט ובני עמו. פסוקים 59–75 מתמקדים באמונתם של הערבים הפוליתאיסטים בתקופת הקדם-אסלאם. פסוקים 76–78 גורסים כי הנאמר בקוראן הוא אמת. פסוקים 76–81 טוענים כי ישנם אנשים שלא יכולים לזכות בהדרכה אלוהית, מפני שהם לכאורה עוורים מבחינה רוחנית. פסוקים 82–93 עוסקים ביום הדין.

== קישורים חיצוניים ==

== הערות שוליים ==

קטגוריה:סורות
אנה האווה

אנה האווה (באסטונית: Anna Haava; 15 באוקטובר 1864 – 13 במרץ 1957) הייתה משוררת ומתרגמת אסטונית.

==ביוגרפיה==
אנה האווה נולדה בליבוניה, כפר באסטוניה, אז חלק של האימפריה הרוסית. היא למדה בבית ספר פרטי גרמני בטרטו וסיימה אותו בשנת 1864 עם הסמכה למורה.

אנה האווה החלה לכתוב שירה בהיותה בת 22. בשנת 1886 היא פרסמה את היצירות שלה בעיתון Postimees. בהמשך היא פרסמה מספר אוספי שירה שזכו לפופולריות בין דוברי אסטונית. מינה הרמה הלחינה מוזיקה לכמה מהשירים. בסך הכול לכ-200 משירי של האווה הולחנה מוזיקה.

החל משנת 1906 היא החלה לכתוב על נושאים הקשורים לאי-שוויון, אפליה ואלימות.

בשנת 1922 הייתה האווה בין המייסדות של איגוד הסופרים האסטוני.

אנה האווה הייתה פעילה עד לשנת 1954, בשנת 2008 פורסם אוסף יצירותיה, שכלל כ-700 שירים.

בתקופת אסטוניה העצמאית הוענקו להאווה מספר עיטורים, וכאשר מולדתה הייתה חלק מברית המועצות היא קיבלה תואר "סופר העם של אסטוניה הסובייטית" וקיבלה עיטור סובייטי. בשנת 1954 נערך טקס לכבודה באוניברסיטת טרטו, ואחד מרחובות העיר נקרא על שמה.

בנוסף לכתיבת שירה, אנה האווה הייתה מתרגמת לאסטונית. היא תרגמה יצירות של יוהאן וולפגנג פון גתה, פרידריך שילר והנס כריסטיאן אנדרסן.
האווה הלכה לעולמה בשנת 1957 בטרטו, ברית המועצות.

==קישורים חיצוניים==

* [https://web.archive.org/web/20080508171200/http://www.las-flores.ru/estonia/history/estonia-great-people-haava.html קורות חיים] 

קטגוריה:משוררות
קטגוריה:נשים אסטוניות
קטגוריה:מתרגמות מגרמנית
קטגוריה:ילידות 1864
קטגוריה:נפטרות ב-1957
נועה זליבנסקי

נועה זליבנסקי (נולדה ב-12 בינואר 1996) היא כדורסלנית ישראלית, המשחקת בעמדת רכזת/קלעית בקבוצת בנות הרצליה. נוסף על כך, היא חלק מהסגל של נבחרת ישראל בכדורסל נשים.

== ביוגרפיה ==
זליבנסקי נולדה באשדוד וגדלה בתימורים. החלה לשחק כדורסל במושב, בגיל 12 עברה לשחק במחלקת הנוער של מכבי "בן" בנות אשדוד. בעונת 2008/9 זכתה באליפות הילדות ובעונת 2009/10 זכתה בגביע הילדות, מצטיינת המשחק עם 23 נקודות ובאליפות הילדות אחרי ניצחונות על מכבי רעננה. במקביל למדה בבית הספר האזורי בבאר טוביה שם זכתה עם הנבחרת ב-3 אליפויות אזוריות. בגיל 14 עברה לאקדמיית וינגיט למצוינות בספורט שם למדה ושיחקה כקפטנית שלוש שנים.

===קבוצות בוגרות===
עונת 2014/15 בקבוצת מכבי "בן" בנות אשדוד הייתה עונתה הראשונה של זליבנסקי בקבוצת הבוגרות. בתום העונה הקבוצה זכתה באליפות המדינה לכדורסל נשים. בעונת 2015/16 עברה לשחק בקבוצת א.ס. רמת השרון עימה הגיעה בתום העונה לפיינל פור. בעונה שלאחר מכן עברה לשחק באליצור חולון לשתי עונות. בעונה הראשונה בקבוצה הגיעה לפיינל פור ולגמר הגביע. בעונה השנייה הגיעה למעמד גמר הגביע כאשר בחצי הגמר היא הצטיינה עם 26 נקודות. בעונת 2018/19 עברה לשחק בבני יהודה תל אביב, שם קלעה 9.8 נקודות בממוצע למשחק. בתום העונה חזרה לשחק במכבי "בן" בנות אשדוד. עונת 2019/20 הופסקה עקב משבר הקורונה כאשר אשדוד במקום השני. בעונת 2021/22 שיחקה באליצור תל אביב בליגת העל. את עונת 2022/23 החלה במדי קבוצת אלפתריה מושקאטו מאתונה בליגת העל היוונית וביורוקאפ נשים, אך חזרה לישראל בחודש נובמבר וחתמה במכבי בנות אשדוד.

===נבחרות ישראל===
ב-2011 השתתפה עם הנבחרת בטורניר אליפות אירופה עד גיל 16 דרג ב'. בטורניר קלעה 10.6 נקודות למשחק, בשנה שלאחר מכן השתתפה בטורניר הכנה בצרפת עם הנבחרות החזקות ביבשת בו זכתה בחמשיית הטורניר. בהמשך אותה שנה השתתפה באליפות אירופה עד גיל 16 דרג ב' ובו קלעה 16 נקודות למשחק. ב-2014 השתתפה עם הנבחרת בטורניר אליפות אירופה עד גיל 18 דרג ב'. בטורניר קלעה 5 נקודות למשחק. ב-2015 השתתפה בטורניר אליפות אירופה עד גיל 20 דרג ב. בטורניר קלעה 3 נקודות בממוצע למשחק.

החל משנת 2017 זליבנסקי היא חלק מסגל נבחרת ישראל בכדורסל נשים.

==קישורים חיצוניים==

* [http://www.wbl.co.il/player.asp?PlayerId=641 פרופיל השחקנית], באתר מנהלת ליגת העל בכדורסל נשים

== הערות שוליים ==

קטגוריה:כדורסלניות מכבי אשדוד
קטגוריה:כדורסלניות רמת השרון
קטגוריה:כדורסלניות אליצור חולון
קטגוריה:כדורסלניות בני יהודה
קטגוריה:כדורסלניות אליצור תל אביב
קטגוריה:כדורסלניות נבחרת ישראל
קטגוריה:בוגרות הטכניון - מכון טכנולוגי לישראל
קטגוריה:בוגרי הטכניון - מכון טכנולוגי לישראל
קטגוריה:ישראליות שנולדו ב-1996
קטגוריה:ישראלים שנולדו ב-1996
שופר יעל

שופר יעל הוא כלי נשיפה שמקורו בקרנות היעל, המשמש לתקיעת שופר.

שופר זה נדיר ויקר שכן יעל היא חיה מוגנת והשגת הקרן אפשרית רק לאחר מותה הטבעי של החיה. הקרן מפיקה צליל ייחודי ועמוק הדומה לחצוצרה במנעד "בס". בשל צורתו, כונה "פשוט" על ידי חז"ל.

מצוות תקיעה בשופר מחייבת שימוש בשופר כפוף (מסולסל) אך שופר יעל ישר ואינו מסולסל.

על פי המשנה, שופר בעל פיה מוזהבת שימש בראש השנה בית המקדש כשלצד התוקע, תקעו גם בשתי חצוצרות.

קיימת מחלוקת הלכתית בחז"ל לגבי סוג השופר הנהוג בכל מועד. רבי יהודה למשל, פסק שביום הכיפורים של יובל תוקעים בשופר יעל ובראש השנה בשופר איל. רבי לוי פסק שיש לתקוע בשני המועדים בשופר יעל.

==ראו גם==
* שופר קודו

==קישורים חיצוניים==
* ד"ר משה רענן, [https://safranim.com/גיליון-יד/ג-שופר-לראש-השנה-מקרן-של-יעל-נובי/ שופר לראש השנה מקרן של יעל נובי], בלוג הספרנים

==הערות שוליים==

קטגוריה:כלי נשיפה
קטגוריה:ראש השנה
קטגוריה:מוצרים מן החי
קטגוריה:כלי נגינה עתיקים
קטגוריה:יעלים
קאנט 18

מטוס "קאנט 18", בין המצולמים: ויטוריו מוסוליני ו-ברונו מוסוליני בניו של ה[[דוג'ה בניטו מוסוליני ואשתו רקלה מוסוליני]]
מטוס "קאנט 18" דגם "18bis"
קאנט 18 (באיטלקית: CANT 18) היה מטוס ימי דו-כנפי מסוג "ספינה מעופפת" וחד-מנועי שהוגדר כמטוס אימון לפרחי טיס שיועדו להטיס מטוסי נוסעים מתוצרת חטיבת כלי הטיס של יצרנית המטוסים האיטלקית Cantieri Riuniti dell'Adriatico (שם רשמי: Cantieri Riuniti dell'Adriatico C.R.D.A) אשר אב הטיפוס ערך את טיסת הבכורה ב-1926.

מנהל התכנון והייצור היה המהנדס האווירונאוטי "Raffaele Conflenti" .

==ממאפייני "קאנט 18"==

* יוצרו 29 יחידות.
* "קאנט 18" היה מטוס ימי הבנוי מגוף מרכזי בולט. גוף המטוס התאפיין בתא טייס פתוח במצב קדמי שהסתיים מאחור בזנב צלב חד צדדי ובמישור אופקי מהודק.
* תצורת הכנף הייתה דו-כנפית, עם כנפיים בגודל שווה המחוברות זו לזו על ידי סדרה של תמוכות ומוטות, כאשר התחתונה מצוידת במצוף איזון קטן.
* ההנעה הופקדה על מנוע יחיד המותקן בתצורת דחיפה על הטירה הצינורית המרכזית ומחוברת למדחף עץ דו-להבי עם גובה קבוע.
* מנוע V6 צילינדרים בטור, 7.389 ליטר מתוצרת "Isotta Fraschini" סוג מנוע "Isotta Fraschini V.6" .
* 1 מאייד.

==גרסאות==
* "18" - במטוס הורכב מנוע V6 צילינדרים מתוצרת "Isotta Fraschini" סוג מנוע "Isotta Fraschini V.6" . יוצרו 17 יחידות.
* "18bis" - במטוס הורכב מנוע 6 צילינדרים 14.780 ליטר מתוצרת "Isotta Fraschini"סוג מנוע "Isotta Fraschini Asso 200" . יוצרו 10 יחידות.
* "18ter" - גרסה צבאית, במטוס הורכב מנוע V12 צילינדרים, 18.995 ליטר מתוצרת פיאט, סוג מנוע "Fiat A.20" . יוצרו 2 יחידות.

===ארצות שירות===
* 
* 

====שירות צבאי====
* מטוס אימון - 12 יחידות סופקו ל-חיל האוויר המלכותי האיטלקי.
* מטוס אימון - 2 יחידות היו בשירות האווירי של הצי של פרגוואי (Servicio Aéronautico de la Marina Uruguaya).

====שירות אזרחי====
* מטוסי נוסעים - 25 יחידות (טייס + נוסע) שפעלו בשירות "Società Italiana Servizi Aerei" (שם נפוץ: S.I.S.A) בבעלות ממשלת איטליה.

==ראו גם==
* קאנט 6
* קאנט 10 
* קאנט 13 
* קאנט 25
* קאנט Z.511

== קישורים חיצוניים ==

==הערות שוליים==

קטגוריה:כלי טיס איטלקיים
קטגוריה:מטוסים ימיים
קטגוריה:מטוסי אימון
קטגוריה:מטוסי נוסעים
תומאס ביילי אולדריץ'

תומאס ביילי אולדריץ (באנגלית: Thomas Bailey Aldrich; 11 בנובמבר 1836, פורטסמאות', ניו המפשייר – 19 במרץ 1907, בוסטון, מסצ'וסטס) היה סופר, משורר, מבקר ועורך אמריקני. נודע כעורכו של כתב העת "The Atlantic", וכן כאחד מראשוני הכותבים בסוגת "הילד הרע".

== ביוגרפיה ==
אולדריץ' נולד ב-11 בנובמבר 1836 בפורטסמאות', ניו המפשייר, והיה בנם היחיד של אליאס טאפט ושל שרה ביילי אולדריץ'. בילדותו עבר יחד עם אביו לניו אורלינס, לואיזיאנה. בשנת 1849 נפטר אביו, ואולדריץ' בן ה-13 זנח את ההכנות ללימודים בקולג' ושב לפורטסמאות', שם התגורר בבית סבו. תקופת מגוריו עם סבו היוותה השראה לספרו "סיפורו של ילד רע".

בשנים 1852–1855 עבד אצל דודו בניו יורק. בתקופה זו החל לפרסם שירים וסיפורי קצרים במספר עיתונים וכתבי עת, בהם הארפרז. ב-1855 התפרסם ספר שירים ראשון פרי עטו, שזכה לתשומת לב ציבורית ולשבחים. בשנים 1856–1859 עבד כעורך משנה בכתב העת Home Journal. במקביל, עסק אולדריץ' בכתיבה; רומן הביכורים שלו התפרסם בשנת 1857, ולאחריו אסופת סיפורים קצרים וכן ספר שירים נוסף.

בשנת 1861 החל לעבוד ככתב צבאי בעיתון New York Tribune והתלווה לדיוויזיה של גנרל לואי בלנקר מארמיית הפוטומק במהלך מלחמת האזרחים האמריקנית. ב-1862 חזר לניו יורק, וב-1863 מונה לעורך העיתון New York Illustrated News, שהדפסתו נפסקה בשלהי אותה שנה.

בשנת 1865 נישא אולדריץ', ועזב את ניו יורק לבוסטון. בבוסטון היה לעורך השבועון Every Saturday, וכן כתב ופרסם מספר ספרים, בהם "סיפורו של ילד רע" שהיה לרב-מכר.

בשנת 1874 עזב את עבודתו כעורך Every Saturday, ועבר לפונקפוג. במחצית השנייה של שנות ה-70 של המאה ה-19 נסע עם אשתו למספר טיולים באירופה. בתקופה זו כתב אולדריץ' לכתב העת The Atlantic כמעט באופן בלעדי.

במרץ 1881 נקרא להחליף את ויליאם דין האוולס בתפקיד עורך כתב העת The Atlantic, תפקיד שהקנה לו השפעה רבה על הספרות האמריקנית. על עבודתו כעורך נאמר כי . בשנת 1890 פרש מתפקיד זה. במהלך שנות ה-90 של המאה ה-19 המשיך לכתוב ספרות, שירה ומסות, וכן טייל בעולם.

אולדריץ' נפטר ב-19 במרץ 1907 בביתו שבבוסטון.

== יצירתו שתורגמה לעברית ==
* .

== קישורים חיצוניים ==

* [https://archive.org/stream/cyclopaediaofame08wilsuoft#page/194/mode/2up ALDRICH, Thomas Bailey], ערך באנציקלופדיה הביוגרפית האמריקנית 
* [https://pfaffs.web.lehigh.edu/node/54112 Aldrich, Thomas Bailey (1836-1907)], באתר אוניברסיטת להיי 
* [http://www.online-literature.com/thomas-bailey-aldrich/ Thomas Bailey Aldrich], באתר [http://www.online-literature.com/ The Literature Network] 
* [https://www.nh.gov/nhsl/bookcenter/literary/documents/bibaugust2008.pdf ביבליוגרפיה של תומאס ביילי אולדריץ'], באתר ספריית המדינה של ניו המפשייר 
* 
* 
* 

== הערות שוליים ==

קטגוריה:משוררים אמריקאים
קטגוריה:סופרים אמריקאים
קטגוריה:עורכים אמריקאים
קטגוריה:אמריקאים שנולדו ב-1836
קטגוריה:אמריקאים שנפטרו ב-1907
לנצח יחד

לנצח יחד הוא דואט של שלמה ארצי ויובל בנאי שיצא בשנת 2016 כחלק מהאלבום קצפת של ארצי. השיר נכתב והולחן על ידי ארצי, ועובד על ידי בן ארצי וטל פורר.

==רקע ותוכן השיר==
השיר מתמקד בבניהם של בנאי וארצי- בן ארצי ואלישע בנאי, שגם בחרו בקריירה מוזיקלית, כשאלו שרים להם ועליהם.

במסגרת ראיון של שלמה ארצי לתחנת הרדיו 103fm אמר ארצי על הדואט עם בנאי שבנאי הפתיע, היה מסור לדואט ושהשיר הוא "הביצוע שלו" ונראה כאילו הוא מארח את ארצי ולא ההפך, ברמה ש"בסופו של דבר הוא היה יכול לשיר את השיר לבד". צוין גם שבנאי מאוד התרגש.

==ביקורות==
בתחנת הרדיו 103fm כינה אסי ישראלוף את הדואט של שלמה ארצי עם יובל בנאי "שילוב היסטרי" והתייחס אליו כמרגש ומביע קשר מרגש בין אב לבן.

יוסי חרסונסקי התייחס לקשר הקרוב בין האב לבן בשיר גם כן, והוסיף כי "בצלילים קיימת כמיהת הערגה הזו לימים שלא ישובו. זו בעיקר התרפקות רטרוספקטיבית, פחות תמיהה על שינויי הזמן". כמו כן, חרסונסקי גם התייחס להרמז בתחילת השיר לשיר The House of the Rising Sun ול"קצב הרומבה-פלמנקו", שייחס לו תחושה משמחת ומרגיעה.

==מצעדים==

==קישורים חיצוניים==

* [https://www.nli.org.il/he/items/NNL_MUSIC_AL990040817770205171/NLI לדף השיר] באתר הספרייה הלאומית

==הערות שוליים==

קטגוריה:שירי 2016
קטגוריה:סינגלים מ-2016
קטגוריה:שירי שלמה ארצי
קטגוריה:דואטים
קטגוריה:שירים בעברית